cyanic-selkie/wikianc huggingface dataset:
Akademiet i Gundishapur
Gundishapurakademiet under muslimene
Sassanidenes dynasti falt for de muslimske araberne i år 638. Akademiet overlevde denne politiske forandring, og bestod videre under flere århundrer etter muslimenes errobring som et institutt for høyere vitenskap. Det ble imidlertid utkonkurrert av et læresete som abbasidene grunnla i sin hovedstad Bagdad. År 832 grunnla kalifen al-Ma'mūn det berømte Baytu l-Hikma, Visdommens hus. Metodene som var blitt benyttet ved Gundishapurakademiet ble i høyeste grad overført til Visdommens hus, og dets akademiske stab var folk som hadde tatt eksamen der. Det formodes at Gundishapurakademiet ble oppgitt av de herskende under Al-Mutawakkil, Al-Ma'mūns etterfølger. Det var etter at det abbasidske kalifatets læresentrum definitivt hadde blitt Bagdad, og av den grunn finnes få henvisninger til Gundishapurakademiet i samtidens litteratur.
Læresetets betydning avtok gradvis. Ifølge LeStranges kompendium over arabiske geografer (1905), ble Gundishapur beskrevet av 900-tallsforfatteren Muqaddasi som forfallent.
Det moderne Gundishapur
Under Pahlavidynastiet ble arven fra Gundishapur løftet frem ved grunnleggelsen av Jondishapour University og dets tvillinginstitusjon Jondishapur University of Medical Sciences, nær byen Ahvaz i 1959. Jondishapur University byttet navn til Shahid Chamran University of Ahvaz i 1981 til minne om Mostafa Chamran.
Antikkens Gundishapur gjennomgår arkeologiske undersøkelser, med utgravninger som begynte i 2000-årene.
Lex specialis
Lex specialis-prinsippet kommer til anvendelse ved motstrid mellom rettsregler av samme rang og fører til at spesielle regler går foran mer generelle regler.
Vojtěch Mozík
Vojtěch Mozík (født 26. desember 1992) er en tsjekkisk ishockeyspiller.
Han representerte Tsjekkia under Vinter-OL 2018 i Pyeongchang, hvor han ble nummer 4 med det tsjekkiske landslaget.
Quantos Possunt ad Satanitatem Trahunt
Quantos Possunt ad Satanitatem Trahunt er det åttende studioalbumet til det norske black metal-bandet Gorgoroth. Det ble utgitt av Regain Records i oktober 2009. Musikken til albumet ble skrevet av Infernus i perioden 2006-2009, og Infernus spilte også all gitar på albumet. Dette var vokalist Pests første album for Gorgoroth siden Destroyer (1998). Albumet markerte også bassist Bøddel og trommeslager Tomas Asklunds albumdebut som Gorgoroth-medlemmer. Albumet ble spilt inn i Tomas Asklunds studio Monolith utenfor Stockholm i Sverige.
Sporliste
All musikk skrevet av Infernus. Tekster skrevet av A. Behemot (spor 1, 2 og 8), V. Horg (spor 3-7) og Infernus (spor 9).
Henning Mørland
Knud Henning Mørland (født 27. mars 1903 i Kristiania, død 22. august 1989) var en norsk klassisk filolog, oversetter og professor ved Universitetet i Oslo.
El Cajón-demningen (Mexico)
El Cajón-demningen, er en statlig eid og drevet demning med vannkraftverk ved elva Río Grande de Santiago, i delstaten Nayarit i Mexico. Kraftverket har en installert produksjonseffekt på 450 MW fordelt på to turbiner, og årsproduksjonen er på 1,23 TWh. Det ble påbegynt i 2003 og ferdigstilt i 2007. Demningen er 186 meter høy og 640 meter lang, og demmer opp et ca. 1,5 km² stort reservoar med 5–12 km³ (5–12 milliarder m³) vannvolum.
Henning Mørland
Mørland oversatte blant annet Herodots historie som utkom i to bind i serien «Aschehougs bibliotek for levende litteratur», og oversatte om lag fem tusen sider med greske og romerske klassikere. Han skrev også flere lærebøker.
Etter examen artium 1921 fra latinlinjen på Vestheim skole i Kristiania og cand.philol. i gresk og latin fra Universitetet i Oslo 1927, var han universitetsstipendiat frem til 1932 da han mottok en doktorgrad på avhandlingen «Die lateinischen Oribasiusübersetzungen». Fra 1933 var han lærer ved Vestre Aker skole og Berg skole, men fortsatte sin forskning og var timelærer ved universitetet. Under den andre verdenskrig satt han delvis fengslet etter Læreraksjonen i 1942 og havnet i Kirkenes. I 1943 ble han innvalgt i Det Norske Videnskaps-Akademi.
Han ble i 1948 professor i klassisk filologi etter Eiliv Skard (1898–1978), og satt til 1973 da han ble etterfulgt av Knut Kleve (født 1926). Fra 1973 var han medlem av Det Norske Akademi for Språk og Litteratur. Han hadde vært medlem av Kungliga Humanistiska Vetenskapssamfundet ved Uppsala universitet fra 1964.
Han var sønn av Jens Jørgen Mørland (1860–1941) fra Drangedal og Betzy Sophie Marie Nielsen (1870–1957) fra København. Faren var overlærer og formann i Riksmålsforbundet omkring 1919. I 1931 giftet Henning seg med Margarete Wallwitz (1905–1981).
Utgivelser
Se forøvrig det som finnes av digitale utgivelser hos Nasjonalbiblioteket
Bravo Håndballklubb
Bravo Håndballklubb (stiftet 1. mai 1987) er en håndballklubb fra Tromsø. Klubben spilte for første gang i 2. divisjon sesongen 2017/18.
Bravo HK har herrelag og aldersbestemte lag på jente- og guttesiden.
Danmark under EM i friidrett 1982
Danmark deltok med 9 utøvere under EM i friidrett 1982 som ble arrangert 6.–12. september 1982 i Athen. Danmark tok ingen medaljer under mesterskapet.
Totland kirke
Byggverket er i tømmer og har 200 plasser. Arkitekter for kirken var brødrene Jens og Lars Sølvberg.
Kirken ligger i Nordfjord prosti.
Tennessee Williams
Thomas Lanier Williams III, bedre kjent som Tennessee Williams (født 26. mars 1911 i Columbus i Mississippi, død 25. februar 1983) var en amerikansk dramatiker.
Det var bare de første syv årene av Williams' oppvekst som foregikk i Mississippi. Staten, og dialekten som snakkes der, er likevel svært sentral i dramatikerens verker, og han assosieres med sørstatenes talemåter, kultur og mat. Han er mest kjent for sine filmatiserte skuespill En sporvogn til begjær (A Streetcar Named Desire) fra 1947 og Katt på hett blikktak (Cat on a Hot Tin Roof) fra 1955. Begge skuespillene utspiller seg i USAs sørstater, og skildrer lidenskapelige kvinner.
Biografisk
Thomas Lanier Williams ble født i staten Mississippi men flyttet med sine fordedre til St. Louis i 1918. Faren Cornelius Williams arbeidet som reisende skoselger. Thomas' søster Rose, som han stod meget nær, led av alvorlige nervøse sammenbrudd og fikk diagnosen schizofreni. Hun tillbragte det meste av sitt voksne liv på mentalsykehus. Etter flere mislykkede terapiforsøk tillot foreldrene til slutt lobotomi. Operasjonen (som ble utført i Washington D.C i 1943) ble mislykket og Rose ble handikappet for livet. Dette ble et hardt slag for Thomas, som aldri tilgav foreldrene. I stykket Suddenly Last Summer skildres en familie der en søster anses gal; det imidlertid egentlig foreldrene som lever i en liksomverden der de vegrer seg mot å innse sannheten om sin omverden og der moren tar livet av sin sønn og nekter å innse at han er homoseksuell.
I sine memoarer skrev Williams at han var biseksuelt aktiv allerede som tenåring, men biografiforfatteren Lyle Leverich mente at hans homoseksuelle forhold skjedde senere, nærmere trettiårsalderen. Williams lengste og mest lykkelige forhold var med sin sekretær Frank Merlo, en mann som tidligere hadde tjenstegjort i den amerikanske armé. Forholdet varte fra 1947 til Merlos død av lungekreft i 1961. De bodde delvis i New York og forholdet gav Williams fotfeste en tid da han produserte sine mest bestående og fremgangsrike verk. Merlo gav støtte under Williams' depresjoner og mot redselen å bli sinnssyk som søsteren. Etter Merlos død sank Williams ned i en decennielang depresjon og et alkoholmisbruk.
Tennessee Williams ble mishandlet av fem tenåringer i januar 1979 i Key West, men ble ikke alvorlig skadet. Hendelsen var en av de voldsomheter mot homoseksuelle som fant sted etter at en lokal baptistpastor hadde publisert en annonse mot homoseksualitet. Noen kritikere talte negativt om de «eksesser» som forekommer i Williams verker, noe som snarere kunne tenkes å ha vært kritikk mot Williams seksuelle legning.
Tennessee Williams døde ved 71 års alder. Dødsårsaken ble sagt å være at han satte en kapsel i halsen. Noen personer, deriblant hans bror Dakin, mente at han var blitt myrdet. En annen tenkelig årsak til hans død sies å være narkotikamisbruk.
Williams ble begravet på Calvary Cemetery i St. Louis selv om han hadde ønsket en havsbegravelse i nærheten av det sted der poeten Hart Crane ble begravet (han betraktet Crane som en av sine mest betydelige inspirasjonskilder). Rettighetene til hans verk tilfalt Sewanee, The University of the South gjennom en stiftelse oppkalt etter hans farfar Dakin Williams.
Forfatterstil og verk
Skikkelsene i hans stykker ses ofte som direkte skildringer av hans familiemedlemmer. Laura Wingfield i The Glass Menagerie anses å være en fremstilling av søsteren Rose og Amanda Wingfield moren. Kanskje er også skikkelsen Blanche DuBois i A Streetcar Named Desire en versjon av moren. Lobotomimotivet forekommer i Suddenly Last Summer. Mange av hans skikkelser anses være selvbiografiske speilinger av ham selv, som Tom Wingfield i The Glass Menagerie og Sebastian i Suddenly Last Summer.
Williams rakk å skrive over 70 dramaer og noen operalibrettoer, hvorav noen ble filmer.
Flere filmatiseringer av hans verker ble belønnet med Oscars og Golden Globe. Blant de mest kjente er A Streetcar Named Desire med Marlon Brando og Vivien Leigh, Cat on a Hot Tin Roof med Liz Taylor og Paul Newman, The Night of the Iguana med Richard Burton og Ava Gardner samt This Property Is Condemned med Natalie Wood og Robert Redford.
Den 20. Razzie-utdelingen
'''Den 20. årlige Golden Raspberry Awards-seremonien''' ble avholdt den 25. mars 2000 på Sheraton Hotel i Santa Monica i California. Utdelingen ble holdt for å presentere det dårligste filmindustrien hadde å tilby i filmåret 1999.
I tillegg til de normale kategoriene ble det delt ut fire spesielle priser: Tiårets verste film, tiårets verste nykommer, århundrets verste skuespiller og århundrets verste skuespillerinne.
Listen over nominerte er som følger, med «vinnerne» uthevet med fet skrift:
Verste skuespiller
Adam Sandler for Big Daddy
Verste skuespillerinne
Heather Donahue for Blair Witch Project
Verste mannlige birolle
Jar Jar Binks (stemme av Ahmed Best) for Star Wars Episode I: Den skjulte trussel
Verste kvinnelige birolle
Denise Richards for The World Is Not Enough
Verste par på skjermen
Kevin Kline & Will Smith for Wild Wild West
Verste regissør
Barry Sonnenfeld for Wild Wild West
Verste manus
Wild Wild West av Jim Thomas, John Thomas, S.S. Wilson, Brent Maddock, Jeffrey Price og Peter S. Seaman
Verste «originale» sang
Wild Wild West fra Wild Wild West av Stevie Wonder, Kool Mo Dee og Will Smith
Århundrets verste skuespiller
Sylvester Stallone for 99,5% av alt han noensinne har gjort.
Århundrets verste skuespillerinne
Madonna for Body of Evidence, Shanghai Surprise, Who's That Girl? osv.
Tiårets verste film
Showgirls («Vinner» av 7 Razzies i 1996)
Tiårets verste nykommer
Pauly Shore for Bio-Dome, Encino Man, Jury Duty osv.
Lukáš Radil
Lukáš Radil (født 5. august 1990) er en tsjekkisk ishockeyspiller.
Han representerte Tsjekkia under Vinter-OL 2018 i Pyeongchang, hvor han ble nummer 4 med det tsjekkiske landslaget.
Indiagekko
Indiagekko er en gekko som er utbredt i Irak, kyststrøkene i Sør-Iran, Afghanistan, Pakistan, Nordvest-India, kysten av Den arabiske halvøy, Bahrain og kysten av Nordøst-Afrika. I den vestlige delen av utbredelsesområdet er den knyttet til bebyggelse. Arten kan skilles fra andre halvfingergekkoer på den gule buken.
Sekkingstad
Sekkingstad er en grend i Fjell kommune i Hordaland. Sekkingstad ligger på vestsiden av øya Sotra. Stedet huser blant annet en fiskefabrikk med navn Vågen Seafood. Sekkingstad er et sted med ca. 290 innbyggere. Høyeste punkt er Saufjellet på 130 moh.
Christo og Jeanne-Claude
Christo og Jeanne-Claude var et amerikansk kunstnerektepar. Christo og Jeanne-Claude jobbet med stedsbundet installasjonskunst i form av innpakkede objekter, bygninger og landskapsformasjoner. Deres enorme installasjoner påvirker ofte hele miljøet, eller landskapet, rundt dem. Paret er kjent for sine skulpturer hvor de gjør bruk av store tekstiler, både i og utenfor byer.
Christo
Christo (født Hristo YVladimirov Javasjev, bulgarsk: Христо Явашев) ble født 13. juni 1935 i Gabrovo i Bulgaria. Christo døde i sitt hjem i New York den 31. mai 2020, i en alder av 84 år.
Jeanne-Claude
Jeanne-Claude Denat de Guillebon ble født 13. juni 1935 i Casablanca i Marokko i en fransk militærfamilie. Hun døde den 18. november 2009 i New York.
Felles kunstnerskap
Kunstnerne møttes i Paris i 1958, og fikk en sønn, Cyril, som ble født i 1960. Cyril er dikter og har publisert flere diktsamlinger. Christo og Jeanne-Claude flyttet til New York i 1963.
I sine arbeider pakket de blant annet inn Riksdagen i Berlin og broen Pont Neuf i Paris. De stod også bak installasjonen The Gates i New Yorks Central Park. Christo og Jeanne-Claude fremholdt at meningen ved deres kunst er å gjøre verden til et vakrere sted, eller å gi folk en mulighet til å se et gammelt landskap på en ny måte.
Christos innpakkede kunst har blitt kalt for empaquetage (fransk for «innpakning»).
Mika Kojonkoski
Mika Kojonkoski (født 19. april 1964) er en finsk hopptrener og politiker. Han er mest kjent i Norge som landslagstrener for de norske hopperne fra 2002 til 2011.
Idrettsutøver
Kojonkoski var aktiv som skihopper frem til 1989, men var aldri i nærheten av nivået til Matti Nykänen og de andre beste finske hopperne på den tiden. Hans beste prestasjon i internasjonale mesterskap var 23.-plass i VM i skiflygning i 1985 i Planica.
Idrettstrener
Som hopptrener skaffet han seg imidlertid raskt et navn. Etter å ha markert seg som juniortrener i Finland, ble han i 1997 hentet til Østerrike der han ble landslagssjef.
I 1999 reiste han hjem til Finland, der han ble landslagssjef, før han tok over de norske hopperne i 2002. Kojonkoski har fått det meste av æren for at de norske hopperne kom tilbake i verdenstoppen etter flere år med svake resultater.
Han fikk PAN-prisen i desember 2007 for sin innsats for den norske hopplandslaget. Siden han startet som langslagstrener, har han plassert norsk hoppsport tilbake i verdenseliten. Mange enkeltseire, med Sigurd Pettersen og Anders Jacobsens seiere i hoppuka (henholdsvis 2004 og 2007) som noen av høydepunktene, samt plassert det norske laget som det beste hopplaget i verden fra 2005 til 2007.
Han har fått frem noen av hoppsportens store navn i denne perioden, i tillegg til personene nevnt over kan man liste opp Lars Bystøl, Roar Ljøkelsøy, Bjørn Einar Romøren, Anders Bardal og Tom Hilde.
Kojonkoski var landslagstrener for Norge ut sesongen 2010/11. Han ble erstattet av østerrikske Alexander Stöckl. I februar 2015 ble Mika Kojonkoski utnevnt til leder for hoppkomiteen i FIS, etter at komiteens forrige leder, Kojonkoskis landsmann Jouko Törmänen, døde i januar.
Politiker
Han er politisk aktiv i det finske Samlingspartiet i hjembyen Kuopio. Han har tidligere uttalt at han etter OL i Torino i 2006 vurderte å satse hundre prosent på en politisk karriere i hjemlandet.
Magic Mike XXL
Magic Mike XXL er en amerikansk dramakomedie fra 2015. Filmen er regissert av Gregory Jacobs, og har Channing Tatum, Matt Bomer og Joe Manganiello i hovedrollene.
Filmen er en oppfølger til Magic Mike (2012).
Handling
Tre år etter at Mike ga seg med stripping mens han fremdeles var på topp, gjør han og resten av Kings of Tampa seg klare til å gå på scenen en siste gang.
Attica (New York)
Attica er en kommune i Wyoming County i New York. Ved folketellingen i 2000 var det 6028 innbyggere. Kommunen ble grunnlagt i 1811 og er best kjent for fengselet Attica Correctional Facility.
Positive K
Darryl Gibson (født 1967), bedre kjent som Positive K, er en amerikansk rapper fra The Bronx, New York. Han er blant annet kjent for sangene «I Got a Man» og «I'm Not Havin' It». Han har vært deltager på WYBEs Old School Show der han kom på tredjeplass på en liste med tidlige hiphop-pionerer.
Strayer-Voigt, Inc.
Strayer-Voigt, Inc. (SVI) er en amerikansk våpenprodusent som markedsfører sine produkter under merkenavnet Infinity Firearms. De er kjent for sine modulære varianter av 1911-pistolen som går under kallenavnet 2011, som ble utviklet for sportsskyting i 1990-årene samtidig med STI International, Inc., og disse to selskapene deler patenter. 2011-pistolen kalles modulær av SVI fordi den nedre delen av grepet og avtrekkerbøylen kan adskilles fra resten av rammen som består av støvdeksel og skinner til glidestykket. Grepsdelen har vært produsert i ulike materialer, inkludert plastikk, karbonstål, rustfritt stål, titan og aluminium. Denne modulariteten har igjen muligens vært en inspirasjonskilde til nyere design som SIG Sauer P320.
Historie
Strayer-Voigt, Inc. ble startet i juni 1994 da Sandy Strayer forlot STI International Inc for å danne sitt eget selskap. STI stod opprinnelig for Strayer-Tripp International, men ble omdøpt til å stå for Science, Technology, Ingenuity da Strayer forlot selskapet. Sandy Strayer slo seg sammen med sportsskytteren og våpensmeden Michael Voigt for å produsere og markedsføre deres egne serie av 2011-pistoler. Siden har andre produsenter også kommetmed 2011-kloner, inkludert BUL og SPS.
Opprinnelig hadde 2011-designet et polymergrep, som var et delt patentdesign mellom Strayer-Voigt og STI International Inc. Fordelen med polymergrepet var at grepet kunne lages svært slankt på enkelte steder slik at man kunne benytte seg av dobbeltradede magasiner uten en betydelig økning i grepstykkelse. På denne måten kunne man øke magasinkapasiteten til 1911-plattformen fra opprinnelige 7-skudds .45 ACP til 14-skudds .45 ACP. Dagens SVI 2011 lages med CNC-maskinerte metallgrep.
2011-pistoler har vært svært populære til konkurransebruk, men krever også mye håndarbeid for å produsere hvilket gjør dem kostbare. I 2019 begynte SVI-pistoler på $4200 før eventuelle tilpasninger. 2011-pistoler fås i kamringer som 9×19 mm, .38 Super, 9×23 Win, .40 S&W, .357 SIG, .45 ACP og 10 mm Auto. SVI skiller seg fra andre 2011-pistoler ved at de har utskiftbar støtbunn, hvilket gjør at samme glidestykke kan brukes med ulike kamringer i samme våpen. SVI garangerer for at egenpresisjonen til pistolene deres skal være bedre enn 40 mm på 50 m (0.8 mrad), hvilket regnes som svært bra presisjon for en pistol.
Ila (Trondheim)
Ila er en bydel i Trondheim vest for Trondheim sentrum, avgrenset av Nidelva i sør, Skansen og byporten i øst, Steinberget, Bymarka og Ilsvikøra i vest.
Ila ble bebygd i første halvdel av 1700-tallet. På 1800-tallet var bydelen Trondheims fornøyelsessentrum, med Hjorten som viktigste samlingsplass. Det var også mange dansesaler, traktørsteder, ølsjapper og brennevinsbuler i Ila. Mot slutten av 1800-tallet ble området utbygd med bygårder for arbeidsfolk fra industrien. Ila skole åpnet i 1877 som en fortsettele av Ilens Friskole som ble opprettet i 1770, og er tegna av Ole Falck Ebbell. Steinerskolen i Trondheim er også lokalisert i Ila. Ilen kirke ble innviet i 1889 og ligger like vest for byporten.
Bydelen er blant annet kjent for å ha vært åsted for landets første 17. mai-tog, som ble arrangert av Matthias C. Peterson i 1826.
Som bydel har Ila lenge vært merket av tidligere industridrift. I dag er Ila et tett befolket boligområde hvor sporene etter nedlagt industri de siste årene har blitt erstattet av nye grøntområder. I forbindelse med utbyggingen av Nordre avlastningsvei ble Ilabekken lagt åpen etter mange år i rør. Bekken renner nå gjennom Iladalen park, som forbinder Ilevollen med Ilsvika.
I Ila har en flere muligheter til å oppleve en eldre del av byen Trondheim.
Rolf Randall
Han oppholdt seg i årene 1926–1932 i Hollywood. Her arbeidet han med film, såvel bak som foran kameraet. Ifølge eget utsagn hadde han en liten rolle i den kjente filmen Intet nytt fra Vestfronten  (1930) og var teknisk regissør for en del vinter- og skifilmer som ble produsert til college-bruk. Sammen med filmregissøren Olav Dalgard skrev han på Grini under krigen manuskriptet til den norske filmen Vi vil leve, som ble laget i 1946. Filmen ble regissert av Randall og Dalgard i fellesskap. I 1953 laget Randall manuskript til og regisserte Den evige Eva. Senere ble han oversetter (blant annet av Raymond Chandlers The Long Goodbye) og filmtekster.
I 1951 ble Rolf Randalls første fortellinger trykt i Romantikk under pseudonymet Johan Barre og i Detektiv-magasinet under hans eget navn og Barre. I alt skulle han komme til å skrive 32 hovedfortellinger i Romantikk og 15 Knut Gribb-historier. Arne Hestenes karakteriserte i 1966 Randall som «en kafé-bordets alvorsfullt disiplinerte muntre gjøk».
Tore Moren
Tore Moren (født 1969) er en norsk gitarist.
Tore begynte å spille gitar som elleve-åring og hadde Guren Hagen som gitarlærer. Den første gitaren var en Sigma Les Paul-kopi. Han startet i tenårene bandet Evil Blade sammen med blant annet Stein Andersen, Jørn Nilo og broren.
Som 21-åring begynte Moren i bandet Street Legal. Han forlot Street Legal mot slutten av 1998 for å begynne i bandet The Snakes sammen med Jørn Lande, Sid Ringsby og Willy Bendiksen, hvor han tok over gitarjobben etter de tidligere Whitesnake-gitaristene Bernie Marsden og Micky Moody. Samtidig gjorde de også jobber under navnet Wild Willy's Gang med Ronnie Le Tekrø fra TNT. Dette ble starten på bandet Jorn. Samtidig startet Moren opp bandet Carnivora da Jorn i utgangspunktet skulle være soloprosjektet til Jørn Lande. Med seg i Carnivora hadde han vokalist Michael Eriksen (Circus Maximus), Jan Axel Blomberg (Mayhem, Arcturus) på slagverk og Bjarne Torud (Pearly Catz) på bassgitar.
Moren og Lande gikk etter dette sammen og skrev Jorns andre musikkalbum Worldchanger. Etter dette valgte Tore å konsentrere seg om andre prosjekter i en periode. I tiden som fulgte ga han ut albumet House of Dreams med det norsk/tyske bandet Rain sammen med vokalisten Michael Bormann. Samtidig startet han Ozzy-tributebandet Ozzmosis sammen med blant andre Eiríkur Hauksson (Artch, Magic Pie, Ken Hensley & Live Fire) som senere ble erstattet av Nils K. Rue fra Pagan's Mind. I denne perioden begynte han også å spille i avant-garde metal bandet Arcturus hvor han var med på utgivelsen Sideshow Symphonies (2005) og konsert DVD-en Shipwrecked in Oslo.
The Duke (2006) er den fjerde plata til Jorn og her kom Moren inn i bandet igjen. Etter hvert ble det vanskelig å kombinere Arcturus og Jorn samtidig, da de andre Arcturus-medlemmene også hadde andre band som veide tyngre. Dermed bestemte de seg for og legge ned bandet under en turné i Australia i 2007.
Moren har spilt inn musikk til den siste serien av Brødrene Dal, og vært vikar i AC/DC-coverbandet Heatseekers.
Johannes Luther
Johannes Luther (eller Hans Luther) (født 7. juni 1526 i Wittenberg, død 28. oktober 1575 i Königsberg), Martin Luthers eldste sønn.
Algrøyna
Algrøyna er ei øy i Øygarden kommune. Øya ligger vest for Sotra, og har sammen med øyene Langøyna, Lokøyna og Syltøyna broforbindelse til Sotra. Høyeste punkt på øya er Hillefjellet på 78 moh..
Johannes Luther
Den tyske reformatoren Martin Luther og Katharina von Bora fikk seks barn. En datter døde i sitt første leveår, en annen datter døde 13 år gammel. Seks av barna overlevde sin far, som døde i 1546.
Algrøyna
Attraksjoner:
Johannes Luther
Johannes Luther var eldst og ble oppkalt etter sin fadder Johannes Bugenhagen. Han virket først for kurfyrst Johann Friedrich som råd for hans sønner, og senere for hertug Albrecht av Preussen i Königsberg.
Yukiya Amano
Yukiya Amano (天野之弥) (født 9. mai 1947, død 18. juli 2019) var en japansk diplomat og internasjonal embetsmann for De forente nasjoner. Han tiltrådte 1. desember 2009 som generaldirektør i Det internasjonale atomenergibyrået (IAEA).
Han døde den 18. juli 2019, og hans død ble kunngjort den 22. juli 2019.
Bjørn Skogmo
Bjørn Skogmo (født 29. juli 1948 på Jevnaker, oppvokst på Ringerike, død 23. august 2020 ) var en norsk forfatter.
Skogmo publiserte også dikt og tekster i flere litterære tidsskrifter.
Skogmos verk ble utgitt via Kolon Forlag, Biblioteket Gasspedal og Vinduet (Gyldendal).
Ambrose Philips
Pastorale dikt
Han ble født i Shropshire av en familie fra Leicestershire, og fikk sin utdannelse ved først Shrewsbury School og deretter St John's College ved University of Cambridge hvor han ble medlem (fellow) i 1699. Det synes som om han levde for en kortere tid ved Cambridge før han avga sitt medlemskap i 1708 og hans rekke med hyrdedikt, til sammen kalt for Pastorals, ble sannsynligvis skrevet i denne tiden. Han arbeidet for bokhandleren Jacob Tonson, og hans Pastorals åpnet det sjette bindet av Tonsons Miscellanies (1709). Etter Philips’ dikt ble det presentert tilsvarende pastorale dikt av Alexander Pope.
Striden med Pope
Politisk holdt Philips seg til whigene, og han var en venn av Richard Steele og Joseph Addison. I nummer 22, 23, 30 og 32 (1713) av avisen The Guardian ble han noe overilt framhevet som den eneste verdige etterfølgeren av Edmund Spenser. Forfatteren av denne påstanden, antagelig Thomas Tickell, ignorerte skarpt Popes pastoraler. I avisen The Spectator applauderte Addison dikteren Ambrose Philips for hans enkelhet og for å ha skrevet engelsk ekloger (hyrdedikt) ubeheftet av maskineriet til klassisk mytologi. Popes sjalusi førte til et anonymt innlegg i The Guardian (No. 40) hvor han trakk en ironisk sammenligning mellom sine egne og Philips' pastoraler, klandret sine egne og priste Philips' verste avsnitt. Det ble sagt at Philips skal ha truet med å slå til Pope med et spanskrør som han lot henge på Buttons kaffehus med nettopp denne avstraffelsen for øye.
På Popes anmodning lot John Gay Philips pastoraler bli drevet satire med i hans Shepherd's Week (Hyrdens uke), men parodien ble beundret for nøyaktig kvalitet ved dens enkelhet som den forsøkte å gjøre narr av. Samuel Johnson beskrev forholdet mellom Pope og Philips som vedvarende vekselvirkning av uvilje mellom dem. Pope unngikk ikke et eneste mulighet for å spotte Philips som figurerte både i hans Bathos og Dunciad, som Macer i Characters; og i instruksjonene til en portner om hvordan å finne Edmund Curlls forfattere, Philips er en pindarsk forfatter i røde strømper.
Ulike samfunnsposisjoner
I 1718 startet Ambrose Philips en avis for whig-politikk, The Free-Thinker, i forbindelse med Hugh Boulter, den gang sogneprest ved kirken St Olave's (en av de mange kirker oppkalt etter Olav den hellige) ved Southwark. Philips hadde blitt gjort til (ulønnet) fredsdommer for Westminster, og i 1717 kommisjonær for lotteriet, og da Boulter ble gjort til erkebiskop av Armagh i Irland ble han fulgt av Philips som hans sekretær. Mellom 1727 og 1749 satt han i det irske underhuset for Armagh Borough i dagens Armagh (grevskap). Han var sekretær for Lord Chancellor i 1726, og i 1733 ble han dommer ved den prerogative domstolen. Hans patron døde i 1742, og seks år senere kom Philips tilbake til London hvor han døde.
Hans omdømme i samtiden hvilte på hans pastoraler og epistler, særlig beskrivelsen av vinteren som han adresserte fra København i 1709 til jarlen av Dorset. I T. H. Wards English Poets blir han imidlertid representert av to enkle og sjarmerende stykker som adresserte småbarna til John Carteret, 2. lord Carteret, og av Daniel Pulteney. Disse ble spottet av Jonathan Swift, og forfatteren Henry Carey ga ham tilnavnet «Namby-Pamby» som har betydningen affektert og veik. Carey skrev et dikt ved denne tittelen som en parodi på Ambrose Philips og utga det i sin bok Poems on Several Occasions (1725). I dens første utgivelse var tittelen på diktet Namby Pamby: or, a panegyrick on the new versification address'd to A- P, noe som gjorde det ganske lett å tippe hvem som var mottaker av satiren. Grunnen var at Philips hadde skrevet en rekke oder i en ny prosodi (verselære) bestående av syv stavelser på linjen og dedikert dem til «alle aldersgrupper og karakterer».
Antonio Canevari
Antonio Canevari (født 1681 i Rom, død 1764 i Napoli 1764) var en Italiensk  arkitekt i den Rokokko-Klassisistisk arkitektur-perioden.
Han studerte sammen med en knapt kjent arkitekt ved navn Antonio Caleri og begynte tidlig å arbeide i Rom. Han flyttet til Lisboa i 1725, og så til Napoli, Italia. I Rom, som ung 22-åring vant han en arkitektkonkurranse, utlyst av  Accademia di San Luca. Han hjalp til med å tegne Chiesa delle Stimmate, og restaurere Santi Giovanni e Paolo-kirken  Han lavet noen tegninger (ikke brukt) for restaurering av Laterankirken og fulførte, sammen med Filippo Juvarra, Michetti, og andre moderniseringen av sakristiet i Peterskirken. I Portugal, hvor han hjalp til med å bygge en akvadukt som var blitt sterkt skadet som følge av jordskjelvet i Napoli i 1755. Han arbeidet så med Slottet i Capodimonte, det kongelige slott i Portici, og med andre bygg, som Porta Nuova.
Republikken Lanfang
Lanfang (moderne navn på tradisjonell kinesisk: 蘭芳共和國, Hanyu Pinyin: Lánfāng Gònghéguó) var en kinesisk uavhengig stat i det som i dag er Vest-Kalimantan i Indonesia. Den ble etablert av en hakkakineser ved navn Low Lan Pak (Luo Fangbo) (羅芳伯) i 1777, og bestod til nederlenderne okkuperte den i 1884.
Sultanene i vestre Borneo inviterte kinesiske arbeidere på 1700-tallet til å arbeide i gull- og tinn gruver. Medlemmer av kinesiske arbeidsfellesskaper (kongsi) nøt en viss politisk autonomi, man Lanfang er det best kjente, takket være et historieverk skrevet av Yap Siong-yoen, svigersønn av den siste kapitan av Lanfangkongsiet. Det ble oversatt til nederlandsk i 1885. Ingen av de andre kinesiske gruvefellesskapene i vestre Kalimantan har etterlatt seg noen skriftlige beskrivelser (Heidhues 2001:169).
Litteratur
.
Edla Freij
Edla Freij (født 19. oktober 1944 i Porsgrunn ) er en norsk kunstner og industridesigner. Hun har blant annet vært designer ved Hadeland Glassverk.
Utdannelse
Etter å ha utdannet seg til teknisk tegner ble hun ansatt ved Norsk Hydro på Herøya i Porsgrunn. Hun fikk deretter en stilling ved Hydros hovedkontor i Oslo. Etter å ha flyttet til Oslo tok hun et kurs ved Statens håndverks- og kunstindustriskole (SHKS), og bestemte seg for å bli student på heltid. Hun var student ved SHKS' keramikklinje fra 1966 til 1971, med Jens von der Lippe som hovedlærer. I 1970 hadde hun et opphold i studiene ved SHKS, og dro da til Wien. Hun vendte tilbake til Wien etter å ha tatt diplomeksamen ved SHKS i 1971, og studerte da fem semestre hos Heinz Leinfellner ved Hochschule für angewandte Kunst in Wien. Ved siden av studiene i Wien livnærte hun seg som teknisk tegner ved et arkitektkontor. Hun ble boende i Wien frem til 1976; i 1974 mottok hun et østerriksk statsstipend for kunstnere.
Kunstnerisk virke
I 1969 var hun praktikant ved Hadeland Glassverk som en del av studiet ved SHKS. Fabrikken ønsket å beholde henne utover praktikantperioden, og hun fikk ett års permisjon fra SHKS. Hun var tilbake ved glassverket i 1976, og fra 1979 til 1982 var hun produktutviklingssjef for Hadeland. Fra 1992 til 1996 var hun produktutviklingskonsulent ved Randsfjord Glassverk.
I 1996 flyttet hun tilbake til Porsgrunn, og bestemte seg for å utforske forming i voks; en teknikk hun hadde stiftet bekjentskap med da hun bodde i Wien. Etter en studiereise for å utforske teknikken etablerte hun verkstedet «Den Lille Bien Voksst» i fødebyen. Hun nedla verkstedet i 2015.
Sommeren 2015 holdt Nøstetangen norsk glassmuseum på Hokksund en retrospektiv utstilling av Freijs arbeider.
Verker (utvalg)
Blant glasservisene hun designet for Hadeland er
Martin Luther d.y.
Martin Luther den yngre (født 9. november 1531 i Wittenberg i Sachsen, død 3. mai 1565) var en tysk luthersk teolog.
Han var sønn av den tyske reformatoren Martin Luther og Katharina von Bora, en av deres seks barn. En av hans søstre døde i sitt første leveår, en annen datter døde 13 år gammel.
Columba av Iona
Columba (også kalt Columcille, «Kirkens due»; født ca. 521 i Gartan i Donegal, Irland, død 9. juni 597 på Iona, Hebridene) var en katolsk misjonær og klostergrunnlegger.
Tidlig liv
Columba var av kongelig slekt, i O'Neill-klanen. Hans opprinnelige navn var enten Colum (= due) eller Chrimthann (= rødrev). Hans mor Ethne skal ha nedstammet fra kong Cathoair Mór i Leinster. Hans far Fedilmidh var oldebarn av helten Niall Noígiallch (= Njål av de ni gisler). Det ble tidlig bestemt at Columba skulle bli prest, og han ble derfor sendt til en prest for å få en passende oppdragelse. Etter utdannelse i Moville ble han ordinert til diakon, og fortsatte så utdannelsen i Leinster.
Prest
Han studerte så videre under Finnian av Moville og Finnian av Clonard, to av tiden fremste lærere. Columba ble antagelig ordinert til prest i Clonard før han reiste til klosteret i Glasnevin for å bosette seg der.
I 543 ble klosteret rammet av pest, og munkene ble derfor spredd. Det ser ut til at Columba tilbragte omkring 15 år med å preke og undervise rundt omkring i Irland. Han grunnla i denne perioden klostre i Derry (546), Durrow (ca. 556) og antagelig i Kells.
Columba forlot Irland i 563. Senere ble det hevdet at dette var en botshandling for hans ansvar i et blodig slag to år tidligere. Det hadde oppstått en krangel med Finnian av Moville om eiendomsretten til en avskrift Columba hadde gjort av Finnians kopi av Hieronymus' psalter uten å ha innhentet tillatelse til dette. Kong Díarmait mac Cerbaill av Tara tok parti for Finnian, og i etterkant krenket han Columba videre ved å beordre en av munkens følgesvenner henrettet, attpåtil en prins. Columba skal da ha egget O'Neill-klanen til strid. I slaget ved Cúl Dreimne vant O'Neill-klanen; 3 000 falt i slaget. Historien oppsto en tid etter at Columba var død, og andre kilder oppgir at han egentlig forlot Irland enten fordi han ville være en «pilegrim for Kristus», eller fordi han ville hjelpe irer i utlandet. Hans sjelesørger, Molaise fra Devenish, påla ham den vanlige boten for å ha forårsaket kamp, nemlig eksil. Molaise skal ha bedt Columba om å forlate Irland for å omvende like mange sjeler som var omkommet ved Cúl Dreimne.
Iona
I dagens Skottland var pikterne på dette tidspunkt fortsatt hedninger. I Argyll fantes det dog en del irske innvandrere som var kristne, og Columba dro til øya Hy utenfor sørvestkysten av Skottland. Hy ble gitt til ham av kong Conall mac Comgail av Dalriada som også var Columbas fetter, og Columba grunnla et kloster der. (Ifølge Beda var det derimot pikterkongen Brude som skjenket ham Hy, ikke fetteren.) Hy fikk også nytt navn etter Columba; navnet betyr «due» på latin, og øya fikk navnet Iona, som betyr det samme på hebraisk.
Klosteret utviklet seg til et sentrum for keltisk misjon og kultur, og spilte en viktig rolle i kristningen av angelsakserne i det nordlige England.
Ondřej Vitásek
Ondřej Vitásek (født 4. september 1990) er en tsjekkisk ishockeyspiller.
Columba av Iona
Iona
Columba skal ha vært en dyktig seiler, og han reiste langs kysten for å misjonere. Han grunnla også flere klostre i området for å huse de mange nye munkene som sluttet seg til ham. Et av dem var på en øy kalt Hinba, som ikke er identifisert. Dit trakk Columba seg ofte tilbake for å leve en periode i stillhet.
I 574 ble han tilkalt fra Hinba for å krone Aedan av Dalriada, som var av irsk avstamning. Han vigslet ved anledningen to kirker i Inverness, men hans innsats i Skottland har blitt betydelig overdrevet i ettertiden. Hans fremste arbeidsområde var Nord-England.
Det er bevart tre dikt på latin som kan være skrevet av ham. Et av dem er Altus Prosator, som omhandler det kristne syn på det framtidige liv, med en vakker beskrivelse av dommedag, et ellers nokså dystert tema. Dikt på irsk som har vært attribuert til ham, ser ut til å være skrevet av andre.
Han var en dyktig kopist, og det beste eksempelet på hans håndskrift kan sees i Det irske akademi. Det kalles Cathach, og er et psalter fra sent 500-tall, som inneholder det eldste eksemplet på irsk majuskelskrift. Det er innbundet i tre, som så er dekket med sølv og bronse. Mer enn halvparten av psalteret er gått tapt, og da det i 1813 ble tatt ut av treskrinet det lå i, var sidene klistret sammen. Navnet Cathach viser til kamp, og har sitt opphav i middelalderen, da høvdinger bar psalteret tre ganger rundt hæren sin før kamp, for å sikre seg seier.
De monastiske tradisjonene han innførte på Iona og andre steder, ble tatt imot med respekt ellers i Europa, og var en dominerende form for klosterliv inntil benediktinerordenens regel fikk forrang.
Loch Ness
Columba var involvert i det som er den første kjente referansen til Loch Ness-monsteret. Ifølge legenden møtte han ved Loch Ness i 565 en gruppe piktere som gravla en mann som hadde blitt drept av et monster, og vekket mannen til live igjen. I en annen versjon av legenden reddet han mannen da han ble angrepet, idet han drev vekk monsteret ved å gjøre korsets tegn.
Kilder
Den viktigste kilden er en biografi av Adomnán, som ble skrevet nesten et århundre etter Columbas død. Som historisk dokument har det liten verdi, men det gir et visst innblikk i hans personlighet, og sammenholdt med andre kilder gir det et grunnlag for å sette opp en kronologi over deler av Columbas liv. Der er også en beskrivelse av hans fysiske fremtoning: Han skal ha vært en kraftig mann med imponerende stemme som kunne høres en mile unna.
Død
I 593 sviktet helsen, og han viet seg de siste årene mest til å renskrive bøker. Ifølge legenden satt han 8. juni 597 og kopierte salmene, og da kan kom til verset «De som søker Herren, mangler aldri noe godt» i salme 34 stoppet han og ba sin fetter Baithin om å gjøre det ferdig. Han døde neste dag, i klosterkirken.
Helgen
Columba ble straks etter sin død regnet som helgen, og hans relikvier ble oppbevart på Iona. Etter fire vikingangrep på øya besluttet man seg i 849 for å overføre dem til Dunkeld i Skottland, hvor mange pilegrimer kom for å se dem. Hans helgenkult spredde seg først og fremst på De britiske øyer, men kom også til Bjørgvin i Norge og til Island. På grunn av sin bakgrunn fra en krigerslekt ble han ofte påkalt av soldater før og under slag. Han er sammen med sankt Patrick og sankt Birgitta av Irland vernehelgen for Irland.
På grunn av sin rolle i klostervesenet blir han ofte framstilt i benediktinerdrakt, men han tilhørte aldri denne ordenen.
Hans minnedag er dødsdagen 9. juni, og denne sto avmerket med en laks på den norske primstaven, og dagen ble i norsk folketradisjon kalt Kolbjørn med laksen. Kolbjørn er en fornorskning av helgenens navn.
J.R. Celski
'''John Robert «J. R.» Celski''' (født 17. juli 1990 i Monterey i California) er en amerikansk kortbaneløper på skøyter. Han var med på USAs lag som tok sølv under Vinter-OL 2014 i Sotsji på 5000 m stafett. Under Vinter-OL 2010 i Vancouver tok han bronse på 1500 meter og var med på USAs lag som tok bronse på 5000 m stafett. Celski har vunnet tre gull, fire sølv og fem bronse under verdensmesterskap. Han vant gull sammenlagt under junior-VM i 2007 og 2008 og sølv sammenlagt under USA-mesterskapet i 2008.
Rasmus Windingstad
Han debuterte i verdenscupen 2. februar 2014 i storslalåm i Wengen. I junior-VM 2014 tok han bronse i storslalåm og ble nummer sju i superkombinasjonen og nummer ni i slalåm. På vesle julaften 2019 vant han sitt første verdenscuprenn etter seier mot Stefan Luitz i parallell-storslalåm i Alta Badia.
Han ble nummer 31 i storslalåm i VM i alpint 2015 i Beaver Creek. Windingstad vant NM-gull i superkombinasjonen i 2017. I 2018 tok Windingstad tre NM-gull, i kombinasjonen, i super-G og i storslalåm, og han fikk tildelt kongepokalen.
Sverige under EM i friidrett 1982
Sverige deltok med 55 utøvere under EM i friidrett 1982 som ble arrangert 6.–12. september 1982 i Athen. Sverige tok to medaljer under mesterskapet.
Rasmus Windingstad
Han deltok på Norges lag som tok bronse i lagkonkurransen i vinter-OL 2022 i Beijing.
Promotor (Genetikk)
Promotor er et område av DNA som signaliserer hvor transkripsjon av et gen skal starte. Promotoren befinner seg i nærheten av genet, oppstrøms på den samme DNA tråden. Promotorene er omtrent 100-1000 basepar lange.
J.R. Celski
Personlig liv
J. R. har ved flere anledninger slått fast at hans helt og rollemodell i sportsverdenen er den filippinske bokseren Manny Pacquiao.
Promotor (Genetikk)
Enzymet RNA-polymerase binder seg til et sete i promotoren.
J.R. Celski
VM i 2009
Under VM i 2009 vant Celski gullmedaljen i distansen 3000 meter og var med og tok gull under 5000 meter-stafetten. Celski tok også bronse i distansene 1000 og 1500 meter og blei med dette sølvmedaljevinner sammenlagt.
Vinter-OL 2010
I 1500 meter-finalen vant Celski bronsemedalje etter at tidligere sølvmedaljevinner Lee Ho-suk kolliderte med Sung Si-bak i den siste svingen i det siste løpet. Celski lå som femte mann i finalen, men etter de to koreanernes fall avanserte han til en tredjeplass. Landsmannen Apolo Ohno havna på andreplass.
Kvintett
En slik sammensetning kan f.eks være blåsekvintett (fløyte, obo, klarinett, fagott og valthorn), messingkvintett (to trompeter, valthorn, trombone og tuba) eller en sangerkvintett. En strykekvintett består av to fioliner, to bratsjer og én cello, ev. to fioliner, én bratsj og to celloer.
Wild Dances
«Wild Dances» (ukrainsk: Дикі танці, norsk transkripsjon: Dyki tantsi, ville danser) er en sang som vant Eurovision Song Contest 2004 for Ukraina. Sangen ble fremført av den ukrainske popstjernen Ruslana, og hun har skrevet sangen sammen med Oleksandr Ksenofontov, Jamie Maher, Michael Fayne og Sjerena Dugani. Dette var Ukrainas første seier i konkurransen, og sangen fikk en viss kommersiell suksess etter den internasjonale finalen.
Eurovision Song Contest
Ukraina debuterte i konkurransen i 2003, og som det første året valgte landets kringkaster NTU artist og sang internt. Kanalen fikk landets kanskje største popstjerne, Ruslana, til å representere Ukraina i Eurovision Song Contest 2004 i Istanbul i Tyrkia.
Etter 14. plassen året før, måtte Ukraina kvalifisere seg via semifinalen onsdag 12. mai. Der var «Wild Dances» det 11. bidraget ut på scenen av 22 deltakere. Sangen endte opp på en andreplass og kvalifiserte seg dermed til finalen lørdag 15. mai. I finalen var Ukraina det tiende landet ut på scenen av 24 deltakere. Den energiske dansefremføringen skilte seg ut, og sangen endte opp med å vinne hele konkurransen i hard konkurranse med Serbia og Montenegro og Hellas. «Wild Dances» fikk 280 poeng, som var ny poengrekord. Denne holdt i to år, inntil finske Lordi fikk 292 poeng med «Hard Rock Hallelujah». «Wild Dances» fikk poeng fra 34 av de 36 landene som deltok i konkurransen, Norge ga 7 poeng til Ukraina.
Sangen
«Wild Dances» er skrevet av Oleksandr Ksenofontov, Jamie Maher, Michael Fayne og Sjerena Dugani, i tillegg til Ruslana selv. Det første verset er på engelsk, mens det andre er på ukrainsk. «Wild Dances» ble dermed den første vinnersangen i Eurovision Song Contest som delvis ble sunget på et annet språk enn bare engelsk etter at språkregelen ble tatt bort i 1999.
Sangen blir også husket på grunn av sin energiske koreografi samt for det spesielle lærantrekket Ruslana hadde på seg under fremføringen.
Bidraget har blitt sunget på vietnamesisk av den vietnamesiske popstjernen Hồ Quỳnh Hương. Ruslanas versjon av sangen var også en del av lydsporet til spillet Grand Theft Auto IV fra 2008. Den amerikanske gymnasiasten og verdensmesteren Jordyn Wieber har også fortalt at hun bruker den energiske sangen som treningsmusikk.
Singelen var også en del av samlealbumet The Very Best of Eurovision som ble utgitt i forbindelse med konkurransens 60-årsjubileum i 2015.
Sparebankstiftinga Sogn og Fjordane
Sparebankstiftinga Sogn og Fjordane ble stiftet 12. mars 2010 og ble i løpet av dette året eier av Sparebanken Sogn og Fjordane (94,12%) sammen med Sparebankstiftinga Fjaler (5,88%). Med 1,8 milliarder kroner i egenkapital ved opprettelsen er stiftelsen den største på Vestlandet og den nest største i Norge (etter Sparebankstiftelsen DNB). Sparebankstiftinga Sogn og Fjordane blir styrt av generalforsamling, styre og direktør.
Formålet til stiftelsen er å være en langsiktig og stabil eier av Sparebanken Sogn og Fjordane og ta over en del av samfunnsansvaret til banken, bl.a. utdeling av gaver til allmennyttige formål.
Stiftelsens administrasjon består av direktør Kjell Sandnes og kultursjef Pål Fidjestøl.
Under nullpunktet
Under nullpunktet er Bret Easton Ellis' første roman. Den ble publisert i 1985.
Handling
Boken har fått tittel etter Elvis Costellos sang «Less Than Zero». Handlingen følger livet til Clay, en rik, ung student ved college, som har kommet tilbake til hjembyen Los Angeles i vinterferien. Igjennom store deler av romanen tilbringer han tiden på fest, der han tar narkotika med vennene sine fra området. I løpet av denne perioden må han velge mellom å starte opp forholdet sitt til Blair igjen eller ikke, men han er usikker på sine følelser. I mellomtiden har Clay one night stands med enkelte andre, og forholdet med Blair går nedover. Samtidig forsøker han også å finne ut hvorfor kompisen Julian har så lite kontakt med ham, og finner ut at Julian har blitt prostituert og avhengig av narkotika. Dette, sammen med andre merkelige hendelser som hender i handlingens forløp, fører til at Clay blir påvirket av de umoralske menneskene rundt ham. En hendelse som forstyrrer ham stort er da en av de andre viser en snuff film på en fest og han virker å være den eneste som blir brydd av det. Til slutt fører det hele til at han forlater Los Angeless, muligens for aldri å komme tilbake.
Kritikker
Romanen blir ofte kritisert for å mangle detaljer, en løs handling og en matt og trist personutvikling. Andre mener imidlertid at dette er en viktig del av historien, da den viser meningsløsheten og tomheten til figurene.
Filmatisering
Romanen ble filmatisert i 1987 av 20th Century Fox. Filmen hadde Andrew McCarthy i hovedrollen, og Jami Gertz, Robert Downey jr. og James Spader medvirket også. En da ukjent Brad Pitt opptrådte som statist. Filmen har en tydelig holdning mot narkotika, og viser mer til dette enn tomheten til figurene fra romanen.
Hvem spøker, Albert Åberg?
Hvem spøker, Albert Åberg? (svensk originaltittel: Vem spökar, Alfons Åberg?) er en barnebok skrevet av Gunilla Bergström og oversatt til norsk av Tor Åge Bringsværd. Boken ble utgitt i Norge i 1983.
Hvem spøker, Albert Åberg? er også en animert kortfilm basert på boken med samme navn fra 1982.
Paul Luther
Paul Luther (født 28. januar 1533 i Wittenberg i Tyskland, død 8. mars 1593 i Leipzig), lege, sønn av Martin Luther.